b"\n_START_ARTICLE_\nAnna Maria Perez de Tagl\xc3\xa9\n_START_SECTION_\nZgodnje in zasebno \xc5\xbeivljenje\n_START_PARAGRAPH_\nAnna Maria Francesca Enriquez Perez de Tagl\xc3\xa9 se je rodila 23. decembra 1990 v San Franciscu, Kalifornija, Zdru\xc5\xbeene dr\xc5\xbeave Amerike. Prihaja iz dru\xc5\xbeine s filipinskimi koreninami, sicer pa ima tudi \xc5\xa1panske in irske prednike. V njeni dru\xc5\xbeini je veliko medijsko razpoznavnih osebnosti. Je h\xc4\x8derka biv\xc5\xa1e televizijske osebnosti, Archieja Pereza de Tagl\xc3\xa9a, vnukinja filipinske igralke iz petdesetih let, Sylvie La Torre in ne\xc4\x8dakinja biv\xc5\xa1e otro\xc5\xa1ke zvezde, Che-Che Perez de Tagl\xc3\xa9. Odrasla je v Santa Clari, Kalifornija, trenutno pa skupaj z mamo Evelyn Enriquez in dvema starej\xc5\xa1ima bratoma, Juanom Miguelom in Josejem, \xc5\xbeivi v San Gabrielu, Kalifornija. Zna igrati na klavir, med svoja najljub\xc5\xa1a \xc5\xa1porta pa vklju\xc4\x8duje smu\xc4\x8danje in ples.\n_START_SECTION_\nKariera\n_START_PARAGRAPH_\nAnna Maria Perez de Tagl\xc3\xa9 je s svojo igralsko kariero za\xc4\x8dela v otro\xc5\xa1tvu z vlogami v mestnem gledali\xc5\xa1\xc4\x8du Childrens Musical Theatre of San Jose (CMTSJ). Igrala je v gledali\xc5\xa1kih igrah, kot so Pepelka, Bugsy Malone in The King and I, njena najbolj znana vloga pa je bila vloga Glinde v igri The Wiz. Ob pribli\xc5\xbeno istem \xc4\x8dasu je za\xc4\x8dela tudi s kariero fotomodela, saj se je pojavljala v raznih katalogih za veleblagovnice, kot sta Macy's in Mervyns. V letu 2006 je od\xc5\xa1la na prvo avdicijo za igranje na televiziji in sicer za vlogo v Disney Channelovi televizijski seriji Hannah Montana ob Miley Cyrus. V seriji igra \xc5\xa1e danes in sicer je upodobila stranski lik, Ashley Dewitt. Ko je dobila vlogo, se je njena dru\xc5\xbeina za nekaj \xc4\x8dasa preselila v Hollywood. Pred serijo Hannah Montana je imela nepomembno vlogo v filmu Beseda za besedo iz leta 2005. Leta 2006 je dobila tudi vlogo v Miracle Ross v televizijski seriji Cake T.V., \xc5\xbee leta 2007 pa se je pojavila v televizijski seriji Just Jordan. Bila je tudi izbrana za igranje v televizijski seriji Star Search, kjer so odkrili zvezdnike, kot so Justin Timberlake, Christina Aguilera, Britney Spears, Beyonc\xc3\xa9 Knowles, Lacey Chabert in Kelly Rowland. Naslednjega leta je dobila manj\xc5\xa1o glasovno vlogo v televizijski seriji Junaki mesta Higgly._NEWLINE_Leta 2008 je Anna Maria Perez de Tagl\xc3\xa9 v vlogi Elle Pador poleg igralcev, kot so Demi Lovato, Joe Jonas, Nick Jonas, Kevin Jonas, Meaghan Jette Martin, Maria Canals Barrera, Alyson Stoner, Jasmine Richards, Roshon Fegan in Aaryn Doyle zaigrala v filmu Camp Rock. V dodatku ob DVD-ju za film Camp Rock je omenila, da bi se rada uveljavila tudi v glasbeni industriji, tako kot njena babica, slavna filipinska pevka Sylvia La Torre. Anna Maria Perez de Tagl\xc3\xa9 je leta 2009 zaigrala v filmu Fame: Sanje o slavi, ob igralcih Kay Panabaker in Naturi Naughton. Film je iz\xc5\xa1el 25. septembra 2009. Istega leta je igrala v videospotu za pesem Demi Lovato,\xc2\xa0\xc2\xbbRemember December\xc2\xab, kjer je igrala tudi Meaghan Martin (slednja je imela vlogo Tess Tyler v njeni uspe\xc5\xa1nici Camp Rock). Za tem je naslednjega leta posnela \xc5\xa1e single\xc2\xa0\xc2\xbbFame\xc2\xab,\xc2\xa0\xc2\xbbInsomnia\xc2\xab,\xc2\xa0\xc2\xbbRoses\xc2\xab,\xc2\xa0\xc2\xbbPart of Your World\xc2\xab\xc2\xa0in\xc2\xa0\xc2\xbbShot Down\xc2\xab, za singla\xc2\xa0\xc2\xbbRoses\xc2\xab\xc2\xa0in\xc2\xa0\xc2\xbbPart of Your World\xc2\xab\xc2\xa0pa je posnela tudi videospote._NEWLINE_25. junija 2009 bo iz\xc5\xa1lo nadaljevanje filma Camp Rock, film Camp Rock 2: The Final Jam, kjer bo Anna Maria Perez de Tagl\xc3\xa9 ponovno zastopala svojo vlogo Elle Pador."